HMS Kort

HMS-kort er et offisielt identifikasjons-kort til bruk i byggevirksomhet, anleggsvirksomhet og renholdvirksomhet i Norge. 

Det er to typer HMS-kort:

Byggekort

Alle som jobber i bygge- og anleggsnæringen i Norge må ha byggekortet.

Reholdskort

Også alle arbeidsgivere som tilbyr renholdstjenester skal være godkjent av Arbeidstilsynet og alle som jobber i renholdsnæringen i Norge må ha renholdskortet. 

Generelt

For å kunne bestille kort må firmaet være registrert i Brønnøysundregistrene og de ansatte være registrert NAV Aa-registeret.

Som en del av HMS arbeidet innen bygg, anlegg og renhold skal alle som arbeider der bære et HMS-kort slik at man kan identifisere hvem bygg/anlegg/renholdsarbeideren er og hvem som er hen sin arbeidsgiver. HMS-kort inneholder tekst på norsk og engelsk, bilde og navn på innehaveren, organisasjonsnummer og navn på arbeidsgiver, og en QR-kode.

Hjemmelsgrunnlag 
Forskriften om identitetskort i bygge- og anleggsnæringen ble fastsatt av Arbeids- og inkluderingsdepartementet 30. mars 2007 og trådte i kraft 1. januar 2008. Hensikten med ordningen er å få en effektiv kontroll med helse, miljø og sikkerhet for de ansatte og å bidra til mer seriøsitet i byggebransjen. Det er Arbeidstilsynet som har ansvaret for å følge opp forskriften.

Formål 
Identifiseringen av hvem som arbeider på stedet er med på å forhindre svart arbeid, sosial dumping, ulovlig arbeidsinnvandring, m.m. og gjør det vanskeligere for useriøse aktører å skaffe seg konkurransefortrinn. Krav til id-kort påhviler alle virksomheter som opererer i bygg, anlegg og renholdsbransjen, både norske og utenlandske.

Referanser

Helse, miljø og sikkerhet
Identifikasjon